marsh-mellow/hindi_wikipedia huggingface dataset:
आर्यशूर संस्कृत के प्रख्यात बौद्ध कवि। साधारणत: ये अश्वघोष से अभिन्न माने जाते हैं, परंतु दोनों की रचनाओं की भिन्नता के कारण आर्यशूर को अवश्घोष से भिन्न तथा पश्चाद्वर्ती मानना ही युक्तिसंगत है। इनके प्रसिद्ध ग्रंथ 'जातकमाला' की प्रख्याति भारत की अपेक्षा भारत के बाहर बौद्धजगत में कम न थी। इसका चीनी भाषा में अनुवाद १०वीं शताब्दी में किया गया था। ईत्सिंग ने आर्यशूर की कविता की ख्याति का वर्णन अपने यात्राविवरण में किया है (आठवीं शताब्दी)। अजंता की दीवारों पर 'जातकमाला' के शांतिवादी, शिवि, मैत्रीबल आदि जातकों के दृश्यों का अंकन और परिचयात्मक पद्यों का उत्खनन छठी शताब्दी में इसकी प्रसिद्धि का पर्याप्त परिचायक है। अश्वघोष द्वारा प्रभावित होने के कारण आर्यशूर का समय द्वितीय शताब्दी के अनंतर तथा पांचवीं शताब्दी से पूर्व मानना न्यायसंगत होगा। 

इनका मुख्य ग्रंथ 'जातकमाला' चंपूशैली में निर्मित है। इसमें संस्कृत के गद्य पद्य का मनोरम मिश्रण है। ३४ जातकों का सुंदर काव्यशैली तथा भव्य भाषा में वर्णन हुआ है। इसकी दो टीकाएँ संस्कृत में अनुपलब्ध होने पर भी तिब्बती अनुवाद में सुरक्षित हैं। आर्यशूर की दूसरी काव्यरचना 'पारमितासमास' है जिसमें छहों पारमिताओं (दान, शील, क्षांति, वीर्य, ध्यान तथा प्रज्ञा पारमिताओं) का वर्णन छह सर्गों तथा ३,६४१ श्लोकों में सरल सुबोध शैली में किया गया है। दोनों काव्यों का उद्देश्य अश्वघोषीय काव्यकृतियों के समान ही रूखे मनवाले पाठकों को प्रसन्न कर बौद्ध धर्म के उपदेशों का विपुल प्रचार और प्रसार है (रूक्ष-मानसामपि प्रसाद:)। कवि ने अपने प्रयोजन की सिद्धि के लिए बोलचाल की व्यावहारिक संस्कृत का प्रयोग किया है और उसे अलंकार के व्यर्थ आडंबर से प्रयत्नपूर्वक बचाया है। पद्यभाग के समान गद्यभाग भी सुश्लिष्ट तथा सुंदर है।

श्रेणी:संस्कृत कवि
आर्यसंघाट सूत्रम् संस्कृत में लिखित महात्मा बुद्ध के राजगृह में दिये गये उपदेशों का संग्रह है। यह "धर्म पर्याय" नामक विशेष सूत्रों का संग्रह है। ऐसी मान्यता है कि इसका विशिष्ट ढ़ंग से पाठ करने या श्रवण करने वालों का आमूल परिवर्तन हो जाता है। ये सूत्र इस मामले में अनन्य हैं कि बुद्ध ने इन्हें पूर्ववर्ती बुद्ध से सुना था।

अन्य संस्कृत ग्रन्थों की भाँति आर्यसंघाट सूत्र भी महात्मा बुद्ध के शिष्यों द्वारा कंठस्थ कर लिया गया था और बाद में तालपत्रों आदि पर लिपिबद्ध कर दिया गया। इतिहासपरक शोध से पता चलता है कि संघाट सूत्र आठवीं शती तक बौद्धों का मुख्य ग्रन्थ बना रहा। किन्तु इसके बाद दुर्दैव से सन् १९३० तक संघाट सूत्र अप्राप्य रहे। फिर सन् १९३१ एवं सन् १९३८ में पाकिस्तान के गिलगित क्षेत्र से संघाटसूत्र की कम से कम सात पाण्डुलिपियाँ प्राप्त हुईं। इसके बाद विद्वानों का ध्यान संघाटसूत्र के महत्त्व पर गया।

संघाट का अर्थ
(१) दल, समूह या संघ आदि में रहनेवाला। वह जो दल बाँधकर रहता हो। 
(२) लकड़ी आदि को जोड़ना या मिलाना। जोड़ने का काम। बढ़ईगिरी। 

 बाहरी कड़ियाँ 
      
 :.. 451. आर्यसंघाट सूत्रं (देवनागरी पाठ)

श्रेणी:बौद्ध धर्म
श्रेणी:संस्कृत ग्रन्थ
350एक संस्कृत पाण्डुलिपि में चार आर्यसत्यों का उपदेश देते हुए महात्मा बुद्ध (नालन्दा, बिहार)
आर्यसत्य (पालि : अरियसच्च) ) की संकल्पना बौद्ध दर्शन के मूल सिद्धांत है। इसे संस्कृत में 'चत्वारि आर्यसत्यानि' और पालि में 'चत्तरि अरियसच्चानि' कहते हैं

आर्यसत्य चार हैं- दुक्खं अरियसच्चं, दुक्खसमुदयं अरियसच्चं, दुक्खनिरोधं अरियसच्चं, तथा  दुक्खनिरोधगामिनी पटिपदा अरियसच्चं।
(१) दुःख : संसार में दुःख है,

(२) दुःखसमुदय : दुःख के कारण हैं,

(३) दुःखनिरोध : दुःख के निवारण हैं,

(४) दुखनिरोधगामिनी पटिपदा (दुःख-निरोध-गामिनी प्रतिपदा) : निवारण के लिये अष्टांगिक मार्ग हैं।

प्राणी जन्म भर विभिन्न दुःखों की शृंखला में पड़ा रहता है, यह दु:ख आर्यसत्य है। संसार के विषयों के प्रति जो तृष्णा है वही समुदय आर्यसत्य है। जो प्राणी तृष्णा के साथ मरता है, वह उसकी प्रेरणा से फिर भी जन्म ग्रहण करता है। इसलिए तृष्णा की समुदय आर्यसत्य कहते हैं। तृष्णा का अशेष प्रहाण कर देना निरोध आर्यसत्य है। तृष्णा के न रहने से न तो संसार की वस्तुओं के कारण कोई दु:ख होता है और न मरणोंपरांत उसका पुनर्जन्म होता है। बुझ गए प्रदीप की तरह उसका निर्वाण हो जाता है। और, इस निरोध की प्राप्ति का मार्ग आर्यसत्य - अष्टांगिक मार्ग है। इसके आठ अंग हैं- सम्यक् दृष्टि, सम्यक् संकल्प, सम्यक् वचन, सम्यक् कर्म, सम्यक् आजीविका, सम्यक् व्यायाम, सम्यक् स्मृति और सम्यक् समाधि। इस आर्यमार्ग को सिद्ध कर वह मुक्त हो जाता है।

इन्हें भी देखें
आर्य अष्टांगिक मार्ग

 बाहरी कड़ियाँ 
 गौतम बुद्ध का अद्भुत् जीवन
  :       .
 :        .
    :
    :    (  )
     3..:     (   )
     :
   ' :    
    .:     
     ,         :    
       
     ( ),         .
  -    
   :        .
       

सन्दर्भ

श्रेणी:बौद्ध धर्म
श्रेणी:दर्शन
आर्या एक भारतीय अपराध ड्रामा वेब टेलीविजन श्रृंखला है, जिसे सह-अभिनेता राम माधवानी और संदीप मोदी द्वारा निर्मित किया गया है, जो कि पीटर बैटर कोरथ्यूस द्वारा प्रसिद्ध डच ड्रामा सीरीज़ पेनोज़ा पर आधारित है, इस श्रृंखला में सुष्मिता सेन ने मुख्य भूमिका निभाई है।  यह शो एंडेमोल शाइन इंडिया और माधवानी की राम माधवानी फिल्म्स द्वारा निर्मित है। यह श्रृंखला राम माधवानी, संदीप मोदी और विनोद रावत द्वारा सह-निर्देशित है, जिसे 19 जून 2020 को रिलीज़ किया गया था ।

कलाकार
 सुष्मिता सेन- आर्या सरीन
 चंद्रचूड़ सिंह- तेज़ सरीन
 सिकंदर खेर - दौलत
 अंकुर भाटिया - संग्राम
 अलेक्स ऑननेल - बॉब 
 नमित दास - जवाहर
 मनीष चौधरी - सेखावत
 वीरेन वजिरानी- वीर सरीन
 प्रत्यक्ष पंवार- आदि सरीन
 सुगंधा गर्ग - हिना 
 प्रियाशा  भरद्वाज- सौंदर्य
 सोहैल कपूर - राजेश्वरी 
 जयंत कृपलानी - जोरावर
 माया सराओ - माया
 विश्वजीत प्रधान - सम्पत
 विकास कुमार - ए.सी.पी. खान 
 जगदिश पुरोहित- भैरो सिंह
 फ्लोरा सैनी- राधिका
 गार्गी सावंत - पल्लवी 
 रिचर्ड भक्ति लीन - लैरी
रिलीज़
बॉलीवुड हंगामा ने रिपोर्ट किया कि शो का प्रीमियर 29 मार्च 2020 को हॉटस्टार पर भारत में डिज़नी  के लॉन्च के साथ कॉरपोरेट सिबिलिंग के जरिए होने वाला है। हालाँकि, इस शो का प्रीमियर 19 जून 2020 को हॉटस्टार पर हुआ । 
 सन्दर्भ 
श्रेणी:हिंदी धारावाहिक
श्रेणी:हिंदी भाषा की वेब श्रृंखला
आर्या छन्द संस्कृत पद्य का एक मात्रिक छन्द है। जिस छन्द के प्रथम और तृतीय चरण में बारह बारह मात्रायें, द्वितीय चरण में अठारह मात्रायें और चतुर्थ चरण में पन्द्रह मात्रायें हों, वह आर्या छन्द कहलाता है।

उदाहरण
 नियतिकृतनियम सहिताः प्रादुः षन्त्येष यदा कदेतयः। 
 नहि विजहति धीराः स्वं धैर्य कृतबुद्धयः सन्त। 

प्रस्तुत उदाहरण में प्रथम और तृतीय चरण में १२ बारह मात्रायें, द्वितीय चरण में १८ अठारह मात्रायें और चतुर्थ चरण में १५ मात्रायें होने से आर्या छन्द है।

श्रेणी:छंद
आर्यावर्त्त हिन्दी का एक समाचार पत्र है।

दरभंगा नरेश कामेश्वर सिंह ने इण्डयन नेशनल प्रेस पटना से १९४१ में आर्यावर्त्त का प्रकाशन प्रारम्भ किया। इसके प्रथम सम्पादक पं दिनेश दत्त झा थे।उनके बाद ब्रजनन्दन आजाद तथा श्रीकांत ठाकुर विद्यालंकार इसके सम्पादक रहे। २० वर्ष के सम्पादन के बाद विद्यालंकार ने हिन्दी के इस श्रेष्ठ पत्र की बागडोर १ जून १९६८ में जयकांत मिश्र को सौंपी। अपने उच्च स्तर के कारण इसका अब राज्यव्यापी प्रसार हो रहा है। वर्तमान में हीरानन्द झा शास्त्री आर्यावर्त्त' के सम्पादक हैं। यह पत्र राष्ट्रवादी नीति का पोषक हैं।(सौरभ आनंद)

 सन्दर्भ 

श्रेणी:हिन्दी भाषा के समाचार पत्र
आर्यासप्तशती संस्कृत में मुक्तक गीति-कविताओं वाली एक कृति है। यह गोवर्धनाचार्य की रचना मानी जाती है। इसमें 700 आर्याएँ संग्रहीत होनी चाहिए परंतु विभिन्न संस्करणों में आर्याओं की संख्या 760 तक पहुंच गई है। अत: यह कहना कठिन है कि उपलब्ध आर्यासप्तशती क्षेपकों से रहित है।

 परिचय 
मध्ययुग में यह संग्रह काफी लोकप्रिय था और उसकी आर्याओं की छाया लेकर बहुत सी फुटकर रचनाएँ लिखी गईं। बिहारी कवि की "सतसई" इस संग्रह से बहुत प्रभावित है। आर्यासप्तशती में ही यह उल्लेख मिलता है कि जो शृंगाररस की धारा प्राकृत में ही उपलब्ध थी उसको संस्कृत में अवतरित करने के लिये यह प्रयास किया गया है। यहाँ संकेत हाल (या शालिवाहन) की "गाथासप्तशती" की ओर है। हाल ने प्राकृत गाथाओं में शृंगारपरक रचनाएँ निबद्ध की है। गोवर्धन ने इन्ही गाथाओं को अपनी आर्याओं का आदर्श बनाया। प्राकृत का गाथाछंद, संस्कृत के आर्याछंदों के अधिक निकट है अत: गोवर्धन ने आर्याछंद को ही रचना के लिये चुना। केवल छंद में ही नहीं अपितु भावचित्रण में भी गोवर्धन हाल का बहुधा अनुकरण करते हैं। परंतु इससे यह नहीं समझना चाहिए कि आर्यासप्तशती, गाथासप्तशती का संस्कृत अनुवाद मात्र है। जब भी गोवर्धन किसी गाथा के भाव को व्यक्त करना चाहते हैं, वे उसमें अपनी मौलिक प्रतिभा के प्रदर्शन से नहीं चूकते। अत: आर्यासप्शती गाथासप्तशती से स्थूलरूप में प्रभावित होते हुए भी अपने आपमें मैलिक है।

शृंगार की अभिव्यक्ति के लिये गोवर्धन को आचार्य माना जाता है। इनको रचनाओं में शृंगार का उद्दाम रूप खुलकर आया है। कहीं-कहीं तो नग्न चित्रण अपनी नग्नता के कारण रसाभास उत्पन्न कर देते हैं। एक जगह तो गोवर्धन ने प्रेम में शव के चुंबन की भी बात कही है। परंतु अभिव्यक्ति की तीव्रता, अलंकारसंयोजना तथा व्यंजना की गंभीरता के कारण गोवर्धनाचार्य की गणना सत्कवियों में की जा सकती है।

श्रेणी:संस्कृत
श्रेणी:ग्रन्थ
अंगूठाकारतीर्थंकर समवशरण में आर्यिकाएँ तीसरे हॉल में बैठती है।

आर्यिका शब्द का प्रयोग जैन धर्म में साध्वियों के लिए किया जाता है। 1

 इन्हें भी देखें 
 जैन मुनि

 नोट 

 सन्दर्भ 
 , पद्मनाभ एस (1991), लिंग और मोक्ष: जैन पर बहस आध्यात्मिक मुक्ति की महिलाओं, कैलिफोर्निया विश्वविद्यालय के प्रेस,  0-520-06820-3 

श्रेणी:धर्म
आर्लबंड (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है। 
300आन्ध्रप्रदेश के जिले

बाहरी कड़ियाँ
 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:कर्नूलु जिला
आर्लिंग्टन का टॅक्सस विश्वविद्यालय एक सार्वजनिक विश्वविद्यालय है जो, आर्लिंग्टन, टेक्सास में स्थित है। इस समय विश्वविद्यालय में २८,००० से ऊपर विद्यार्थी नामांकित हैं।

इसकी स्थापना १८९५ में की गई थी।

 सन्दर्भ 

 बाहरी कड़ियाँ 
 विश्वविद्यालय का आधिकारिक जालपृष्ठ 

श्रेणी:टेक्सस में सार्वजनिक विश्वविद्यालय
आर्लिंग्टन नगरपालिका हवाई अड्डा (  ), एक सार्वजनिक उपयोग का हवाई अड्डा है जो आर्लिंग्टन के केन्द्रीय व्यापार जिले के दक्षिण में ७ किमी की दूरी पर स्थित है। यह हवाईअड़्डा इण्टरस्टेट २० और दक्षिणी कॉलिन्स सड़क के कटाव पर स्थित है। यह हवाई अड्डा सार्वजनिक रूप से आर्लिंग्टन नगर द्वारा स्वामित है और डालास-फोर्ट वर्थ अन्तर्राष्ट्रीय हवाई अड्डा और डालास लव फ़ील्ड के सहायक के रूप में काम करता है।

 बाहरी कड़ियाँ 
 आर्लिंग्टन नगरपालिका हवाई अड्डे का आधिकारिक जालपृष्ठ

श्रेणी:टेक्सास में हवाई अड्डे
आर्लिंग्टन 310310
काऊबॉय स्टेडियम250250
संयुक्त राज्य अमेरिका में आर्लिंग्टन की स्थिति राजनैतिक - देश  संयुक्त राज्य अमेरिका - राज्य  टॅक्सस - काउन्टियां  टारण्ट भौगोलिक (क्षेत्रफल) - नगर  २५६.५ किमी - भूमिक्षेत्र २४८.२ किमी - जलक्षेत्र  ८.३ किमी - ऊँचाई  १८४ मीटर जनसांख्यिकी (२००४) - नगर  ३,५९,४६७ - घनत्व  १,३४१.७किमी - नगरीय-क्षेत्र  ३८,२२,५०९ - महानगर  ५७,००,२५६  - क्षेत्रीयता  आर्लिंग्टन-वासी) अतिरिक्त सूचनासमय क्षेत्रसीएसटी: यूटीसी-६ग्रीष्मकालीन (डीएसटी) सीडीटी: यूटीसी-५अक्षांशदेशान्तर३२४२१८उ९७०७२२प

आर्लिंग्टन, संयुक्त राज्य अमेरिका के टॅक्सस राज्य की टारण्ट काउण्टी में स्थित एक नगर है। यह डालास-फोर्ट वर्थ-आर्लिंग्टन महानगर क्षेत्र के भीतर आता है। डॉ॰ रॉबर्ट क्लक इस नगर के महापौर हैं। आर्लिंग्टन, टेक्सास राज्य में सातवां और संरा अमेरिका में पचासवां सबसे बड़ा नगर है।

 शिक्षा 
महाविद्यालय और विश्वविद्यालय
टॅक्सस विश्वविद्यालय, आर्लिंग्टन में स्थित है। इसके अतिरिक्त टारण्ट काउण्टी महाविद्यालय का दक्षिणपूर्वी कैम्पस और आर्लिंग्टन बैप्टिस्ट महाविद्यालय यहाँ स्थित हैं। फ़िनक्स विश्वविद्यालय भी आर्लिंग्टन से होकर जाने वाले इण्टरस्टेट २० (अन्तर्राज्यीय महामार्ग) पर स्थित है।

आर्लिंग्टन का टॅक्सस विश्वविद्यालय, टॅक्सस विश्वविद्यालय व्यस्था का तीसरा सबसे बड़ा संस्थान है। इस समय विश्वविद्यालय में २००७ की शरद ऋतु तक २४,८८८ विद्यार्थी नामांकित हैं और यह आर्लिंग्टन की एक मूल्यवान सम्पत्ति है जो इसकी स्थानीय अर्थव्यस्था के लिए बहुत महत्वपूर्ण है।

 खेलकूद 
आर्लिंग्टन, टॅक्सस रेंजर्स बेसबॉल टीम और डालास काउबॉयस का गृह-नगर है। काऊबॉयस का नया स्टेडियम २०११ में सूपर बाउल  की मेज़बानी करेगा।

 परिवहन 
आर्लिंग्टन नगरपालिका हवाई अड्डा, आर्लिंग्टन में स्थित है। 

आर्लिंग्टन, संरा अमेरिका का सबसे बड़ा नगर हैं जहाँ पर कोई विस्तृत सार्वजनिक परिवहन सेवा उपलब्ध नहीं है। मतदाताओं ने तीन बार स्थाई रूट की बस ट्रांज़िट प्रणाली अस्वीकार कर दिया है। लेकिन आर्लिंग्टन में चार ट्रांज़िट प्रणालियां है जो विभिन्न जनसांख्यिकीय समूहों को सेवाएं प्रदान करतीं हैइं। हान्डिट्रान वरिष्ठ नागरिकों और विकलांगों के लिए है। आर्लिंग्टन के होटल अपने यहाँ आने वाले अतिथियों के लिए चलाई जाने वाली बसों के किराए का भुगतान करते हैं। आर्लिंग्टन का टेक्सास विश्वविद्यालय अपने छात्रों के लिए शटल सेवा प्रदान करता है।

 भगिनी नगर 
आर्लिंग्टन और जर्मनी का  बाड कोनिग्शोफ़न नगर १९५२ से भगिनी नगर हैं।

 बाहरी कडियाँ 
 आर्लिंग्टन का आधिकारिक जालपृष्ठ

श्रेणी:संयुक्त राज्य अमेरिका
श्रेणी:संयुक्त राज्य अमेरिका के नगर
श्रेणी:टेक्सास
आर्लीन क्रिस डैमोट एक फिलिपिनो उद्यमी और सौंदर्य प्रतियोगिता शीर्षक धारक हैं जिन्हें श्रीमती यूनिवर्स फ़िलीपींस का ताज पहनाया गया था। महिलाओं के अधिकारों की वकालत करने वाली, उन्होंने 2023 श्रीमती यूनिवर्स प्रतियोगिता में अपने देश का प्रतिनिधित्व किया, जहां उन्होंने दूसरी उपविजेता के रूप में समाप्त किया।

वह फ़िलीपींस और मलेशिया में मेडिकल एस्थेटिक ब्रांड, रॉयल एस्थेटिक्स की संस्थापक और सीईओ हैं।

 प्रारंभिक जीवन और शिक्षा 
आर्लीन क्रिस डैमोट का जन्म और पालन-पोषण परानाक, मनीला, फ़िलीपींस में हुआ था। उसने पेरिस में यूरोपीय अंतर्राष्ट्रीय विश्वविद्यालय से उन्नत सौंदर्यशास्त्र में प्रमाण पत्र और अंतर्राष्ट्रीय सौंदर्यशास्त्र विज्ञान अकादमी से चिकित्सा सौंदर्यशास्त्र में प्रमाण पत्र प्राप्त किया।

उसने अपना खुद का व्यवसाय स्थापित करने से पहले मलेशिया में सामान्य सर्जरी, ओटोलैरिंजोलॉजी और त्वचाविज्ञान में एक पंजीकृत नर्स के रूप में काम किया। इसके अतिरिक्त, उसने डॉक्टर ऑफ़ मेडिसिन की डिग्री हासिल करने के लिए एएमए स्कूल ऑफ़ मेडिसिन में भाग लिया।

 उद्यमिता 
14 फ़रवरी 2018 को, डैमोट ने अपने रॉयल एस्थेटिक्स क्लिनिक की पहली शाखा खोली, जो सीईओ और संस्थापक के रूप में कार्य करती थी। उसने कोविड-19 महामारी के दौरान व्यवसाय का विस्तार किया। अक्टूबर 2023 तक, क्लिनिक छह शाखाओं का संचालन करता है, जिसमें 95 प्रतिशत से अधिक महिला कर्मचारी कार्यरत हैं।

 भव्य प्रदर्शन 
18 जून 2023 को, उसे श्रीमती फ़िलीपींस का ताज पहनाया गया और बाद में 8 अक्टूबर 2023 को पासे में न्यूपोर्ट परफॉर्मिंग आर्ट्स थिएटर में आयोजित 46 वें श्रीमती यूनिवर्स पेजेंट में अपने देश का प्रतिनिधित्व किया, जहां वह दूसरी उपविजेता के रूप में समाप्त हुई, प्रतियोगिता के इतिहास में एक फिलिपिनो के लिए सर्वोच्च स्थान।

 निजी जीवन 
डैमोट ने 2013 में कुआलालंपुर, मलेशिया में भारतीय व्यवसायी डेविड जयबलन से शादी की और बाद में 2018 में फ़िलीपींस चले गए, जहां वे एक साथ सौंदर्य क्लीनिक संचालित करते हैं। दंपति के दो बेटे हैं।

 सन्दर्भ
आर्वी () भारत के महाराष्ट्र राज्य के वर्धा ज़िले में स्थित एक नगर है।"   :    ,"  ,     . ., 2015,  9789380844831",   ,"  ,  , 2010,  9788179914458,  , ,  . (1908).    ,  18,  398409. 1908-1931;  , 

 विवरण 
आर्वी ज़िले में प्रशासनिक दृष्टि से तहसील का दर्जा रखता है। यह सन्तों कि भूमि भी मानी जाती है। यहाँ "लोकमान्य वाचनालय" नाम से एक बहुत ही पुराना पुस्तकालय है।

 इन्हें भी देखें 
 वर्धा ज़िला

 सन्दर्भ 

श्रेणी:वर्धा ज़िला
श्रेणी:महाराष्ट्र के शहर
श्रेणी:वर्धा ज़िले के नगर
आर्सी ट्रांसफॉर्मर्स फ्रैंचाइज़ में एक काल्पनिक रोबोट चरित्र है। उन्हें एक महिला ऑटोबोट के रूप में चित्रित किया गया है, जो आमतौर पर गुलाबी या नीले रंग की होती है। महिला ऑटोबोट्स में सबसे प्रसिद्ध होने के नाते, उन्होंने किसी भी अन्य महिला ट्रांसफार्मर की तुलना में अधिक उपस्थिति दर्ज की है और उनके कई अधिक अवतार हैं। आर्सी का डिज़ाइन, वैकल्पिक मोड और व्यक्तित्व निरंतरता के आधार पर भिन्न होता है।

 सन्दर्भ 

श्रेणी:ट्राँसफॉर्मर्स
श्रेणी:ट्राँसफॉर्मर्स (किरदार)
श्रेणी:ऑटोबॉट
आर्सेनल फुटबॉल क्लब लंदन में स्थित एक अंग्रेजी प्रीमियर लीग फुटबॉल क्लब है। अंग्रेजी फुटबॉल में सबसे सफल क्लबों में से एक है, यह 13 प्रथम श्रेणी और प्रीमियर लीग खिताब और 10 एफए कप जीता है। आर्सेनल अंग्रेजी शीर्ष श्रेणी में सबसे लंबे समय तक निरंतर अवधि के लिए रिकॉर्ड रखती है और पूरे 20 वीं सदी की एक एकत्र लीग में पहली रखा जाएगा. यह (2003-04 के सत्र में) नाबाद एक अंग्रेजी शीर्ष प्रभाग सीजन को पूरा करने के लिए दूसरे पक्ष और 38 मैचों में ऐसा करने के लिए केवल एक ही है।

आर्सेनल वूलविच में 1886 में स्थापित किया गया था और 1893 में फुटबॉल लीग में शामिल होने के लिए इंग्लैंड के दक्षिण से पहला क्लब बन गया। 1913 में, यह हिघ्बुर्य् में आर्सेनल स्टेडियम के लिए शहर भर में उत्तर में चले गए। 1930 में क्लब को पांच लीग चैम्पियनशिप खिताब और दो एफए कप जीता। युद्ध के बाद के वर्षों में एक दुबला अवधि के बाद यह 1970-71 सीजन में, लीग और एफए कप डबल जीता है और 21 वीं सदी के 1990 के दशक और पहले दशक में दो और डबल्स जीता और 2006 यूईएफए चैंपियंस लीग के फाइनल तक पहुंच गया।

आर्सेनल, उत्तरी लंदन पड़ोसियों टॉटनहम हॉटस्पर एफ़.सी. के साथ एक लंबे समय से प्रतिद्वंद्विता है, जिस के साथयह प्रतियोगिता उत्तरी लंदन डर्बी निभाता। आर्सेनल डॉलर से अधिक 1.3 अरब मूल्यवान 2013 के रूप में दुनिया में चौथी सबसे मूल्यवान सहयोग फुटबॉल क्लब है।

 सन्दर्भ 

 बाहरी कड़ियाँ 
 आधिकारिक वेबसाइट

श्रेणी:फुटबॉल क्लब
श्रेणी:इंग्लैंड के फुटबॉल क्लब
आर्सेलर मित्तल एक वैश्विक इस्पात कंपनी है जिसका मुख्यालय एवेन्यू डी ला लिबेर्टॅ, लक्ज़मबर्ग में स्थित है। यह विश्व में सबसे बड़ी इस्पात उत्पादक कंपनी है और मोटरवाहन, निर्माण, घरेलू उपकरणों और पैकेजिंग में उपयोग के लिए इस्पात में अग्रणी है।
यह कच्चे माल की आपूर्ति के लिये विस्तृत आपूर्ति व्यवस्था और व्यापक वितरण नेटवर्क संचालित करती है। कंपनी की स्थापना २००६ में आर्सेलर और मित्तल इस्पात के विलयन से हुआ था।
यह २०१० के फॉर्च्यून ग्लोबल ५०० की सूची में ९९ स्थान पर है

 इतिहास 
इसकी यूरोप, एशिया, अफ्रीका और अमेरिका में औद्योगिक उपस्थिति सभी प्रमुख इस्पात बाजार, परिपक्व से लेकर उभरते हुए तक में लाभ पहुँचाता है। आर्सेलर मित्तल उच्च वृद्धिदर वाले भारतीय और चीनी बाजारों में अपनी स्थिति को विकसित कर रही है।

आर्सेलर मित्तल के २००७ के महत्वपूर्ण वित्तीय आँकड़े प्रकाशित करते हैं कि कंपनी का राजस्व 105.2 अरब डॉलर था तथा 11.6 करोड कच्चे इस्पात का उत्पादन हुआ जो वैश्विक इस्पात उत्पादन का लगभग १० फिसदी है।
आर्सेलर मित्तल न्यूयॉर्क, एम्स्टर्डम, पेरिस, ब्रुसेल्स, लक्ज़मबर्ग के शेयर बाजारों में और बार्सिलोना, बिलबाओ, मैड्रिड और वालेंसिया स्पेनिश शेयर बाजारों में सूचीबद्ध है।
दिसंबर २००८ में, आर्सेलर मित्तल ने लैकवाना न्यूयॉर्क के पूर्व बेतलेहेम इस्पात संयंत्र, एल टी वी इस्पात (हेनेपिन) सहित कई इस्पात संयंत्र बंद करने की घोषणा की है।

यूरोपीय आयोग ने ३० जून २०१० में १७ इस्पात उत्पादकों पर अवैध मूल्य प्रतिष्ठापन के लिये 51.8 करोड यूरो का जुर्माना किया जिसमें सबसे ज्यादा हानि आर्सेलर मित्तल को हुई।

 संगठनात्मक संरचना 
लक्ष्मी मित्तल (मित्तल स्टील के मालिक) अध्यक्ष और मुख्य कार्यकारी अधिकारी है। आर्सेलर मित्तल समूह के प्रबंधन बोर्ड की संरचना इस प्रकार है : लक्ष्मी मित्तल एन (अध्यक्ष और सीईओ), आदित्य मित्तल (सीएफओ), मिशेल वुर्थ, गोंजालो उरकुइजो, क्रिस्टोफर कोर्निएर, सुधीर माहेश्वरी, दविंदर चुग और पीटर कुइएल्स्की है।

आर्सेलर मित्तल का ११ सदस्यीय बोर्ड कंपनी के समग्र पर्यवेक्षण के लिए जिम्मेदार है। निदेशक मंडल की संरचना २५ जून २००६ के समझौता ज्ञापन के सिद्धांतों को को दर्शाता है।

 प्रमुख कार्यालय 

आर्सेलर मित्तल का मुख्य कार्यालय लक्ज़मबर्ग शहर में है और 600 कर्मचारियों वहाँ काम करते हैं।."- :     ."    .   7 जुलाई 2010.

 इन्हें भी देखें 
 एस्सार इस्पात 
 मित्तल इस्पात कम्पनी

 सन्दर्भ 

 बाहरी कड़ियाँ 
 आधिकारिक साइट 
 समाचार एवम समीक्षा   दि न्यू यॉर्क टाइम्स
 आर्सेलर मित्तल पब्लिक आई पुरस्कार के लिये नामित
रामकृष्ण सूर्यभान गवई (30 अक्टूबर 1929 - 25 जुलाई 2015), दादासाहेब गवई नाम से प्रसिद्ध, यह एक भारतीय राजनीतिज्ञ और सामाजिक कार्यकर्ता थे, जो बिहार, केरल औरर सिक्किम के पुर्व राज्यपाल भी रहे। वह संसद के दोनो सदन लोकसभा व राज्यसभा के सदस्य रह चूके है। वह आर. एस. गवई या रा. सु. गवई नाम से भी जाने जाते है।

गवई का जन्म 30 अक्टूबर 1929 को अमरावती जिले के दारापुर गांव में हुआ। वह 1964 से 1994 तक महाराष्ट्र विधान परिषद के सदस्य रहे। 1998 में वह अमरावती से 12वी लोकसभा के लिए निर्वाचित हुए। 2006 में उन्हें बिहार का राज्यपाल बनाया गया और फिर 2008 में केरल भेज दिया गया जहां वह अगस्त 2011 तक राज्यपाल के पद पर रहे।

 सन्दर्भ 

श्रेणी:बिहार के राज्यपाल
श्रेणी:केरल के राज्यपाल
श्रेणी:1929 में जन्मे लोग
श्रेणी:भारतीय बौद्ध
श्रेणी:सिक्किम के राज्यपाल
श्रेणी:महाराष्ट्र के लोग
श्रेणी:भारतीय राजनीतिज्ञ
श्रेणी:राजनीतिज्ञ
श्रेणी:मराठी राजनीतिज्ञ

श्रेणी:आंबेडकरवादी
श्रेणी:२०१५ में निधन
आर क़े डी एफ विश्वविद्यालय  ( राम-कृष्ण धर्मार्थ फाउंडेशन) भोपाल, मध्य प्रदेश, भारत, में स्थित एक निजी विश्वविद्यालय है इसकी स्थापना वर्ष 2012 में हुई थी    यह विश्वविद्यालय भोपाल हवाई अड्डे के पास 107 एकड़ में फैला हुआ है, और इसे यूजीसी (विश्वविद्यालय अनुदान परिषद) द्वारा अनुमोदित किया गया है। इसके शैक्षणिक सत्र 2012-13 में शुरू हुए। संस्थान प्रबंधन, विज्ञान, वाणिज्य, इंजीनियरिंग और प्रौद्योगिकी, फार्मेसी, कंप्यूटर विज्ञान और अनुप्रयोग, शिक्षा, सामाजिक विज्ञान, कृषि, वास्तुकला, कानून, होम्योपैथी, आयुर्वेद, नर्सिंग, पैरामेडिकल और पुस्तकालय और सूचना विज्ञान सहित विभिन्न संकायों के तहत स्नातक और स्नातकोत्तर कार्यक्रम प्रदान करता है।

इस विश्वविद्यालय को  से ए ग्रेड पहले चक्र के लिए 2024 मे प्राप्त हुआ है। कुल ग्रेड पॉइंट 3.28 है।

 एशिया का पहला कार्बन कैप्चर प्लांट : 
विश्वविद्यालय ने आरपीआई, यूएसए के सहयोग से एशिया में पहला कार्बन कैप्चर प्लांट (सीसीपी) स्थापित करने में अग्रणी भूमिका निभाई है। यह प्लांट एक पायलट प्रोजेक्ट है और हाल ही में सीएसआईआर द्वारा भारत के सभी सीएसआईआर प्रयोगशालाओं के विभिन्न विषय विशेषज्ञों द्वारा किए जाने वाले अध्ययन के लिए इसे आगे बढ़ाया गया है और इसे आरकेडीएफ विश्वविद्यालय में पूरा किया जाएगा।

 आर.के.डी.एफ. विश्वविद्यालय, भोपाल द्वारा प्रस्तावित पाठ्यक्रम 
 पीजी, एम.टेक, कंप्यूटर विज्ञान और इंजीनियरिंग
 पीजी, एम.टेक, डिजिटल संचार
 पीजी, एम.टेकएम.ई., इलेक्ट्रिकल पावर सिस्टम
 पीजी, एम.टेकएम.ई., उत्पादन और औद्योगिक इंजीनियरिंग
 पीजी, एम.टेकएम.ई., पावर इलेक्ट्रॉनिक्स
 पीजी, एम.टेकएम.ई., पावर सिस्टम
 पीजी, एम.टेकएम.ई., थर्मल इंजीनियरिंग
 पीजी, एम.टेकएम.ई., वीएलएसआई

 सन्दर्भ 

 बाहरी कड़ियाँ 
विश्वविद्यालय की वेबसाइट

श्रेणी:भोपाल में शिक्षा
श्रेणी:मध्य प्रदेश के निजी विश्वविद्यालय
आर॰ के॰ मिश्रा (जन्म १९३२ - निधन १० जनवरी २००९) सुप्रसिद्ध पत्रकार और राज्यसभा सदस्य थे।

सन्दर्भ

श्रेणी:पत्रकार
श्रेणी:राज्यसभा सदस्य
श्रेणी:राजनयिक
श्रेणी:1932 में जन्मे लोग
आर॰ गोपालकृष्णन भारत की सोलहवीं लोकसभा में सांसद हैं। 2014 के चुनावों में इन्होंने तमिलनाडु की मदुरै सीट से ऑल इण्डिया अन्ना द्रविड़ मुनेत्र कड़गम की ओर से भाग लिया।

 बाहरी कड़ियाँ 
 भारत के राष्ट्रीय पोर्टल पर सांसदों के बारे में संक्षिप्त जानकारी
सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:तमिलनाडु के सांसद
श्रेणी:ऑल इण्डिया अन्ना द्रविड़ मुनेत्र कड़गम के सांसद
श्रेणी:1968 में जन्मे लोग
आर॰ ध्रुवनारायणराव भारतीय जनता पार्टी से संबंधित भारतीय राजनीतिज्ञ हैं। वे २००९ में हुए आमचुनाव में कर्नाटक के चमराजनगर चुनाव क्षेत्र से १५ वीं लोकसभा के लिए सदस्य निर्वाचित हुए हैं।
 सन्दर्भ 

श्रेणी:१५वीं लोकसभा के सदस्य
श्रेणी:कर्नाटक के लोक सभा सदस्य
आर॰ पार्थीपन भारत की सोलहवीं लोकसभा में सांसद हैं। 2014 के चुनावों में इन्होंने तमिलनाडु की थेनी सीट से ऑल इण्डिया अन्ना द्रविड़ मुनेत्र कड़गम की ओर से भाग लिया।

 बाहरी कड़ियाँ 
 भारत के राष्ट्रीय पोर्टल पर सांसदों के बारे में संक्षिप्त जानकारी
सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:तमिलनाडु के सांसद
श्रेणी:ऑल इण्डिया अन्ना द्रविड़ मुनेत्र कड़गम के सांसद
श्रेणी:1963 में जन्मे लोग
आर॰ राधाकृष्णन (राजनीतिज्ञ) भारत की सोलहवीं लोकसभा में सांसद हैं। 2014 के चुनावों में इन्होंने पुदुच्चेरी की पुदुच्चेरी सीट से ऑल इंडिया एन॰आर॰ कांग्रेस की ओर से भाग लिया।

 बाहरी कड़ियाँ 
 भारत के राष्ट्रीय पोर्टल पर सांसदों के बारे में संक्षिप्त जानकारी
सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:पुदुच्चेरी के सांसद
श्रेणी:ऑल इंडिया एन॰आर॰ कांग्रेस के सांसद
श्रेणी:1971 में जन्मे लोग
आर॰ वनरोजा भारत की सोलहवीं लोकसभा में सांसद हैं। 2014 के चुनावों में इन्होंने तमिलनाडु की तिरुवन्नामलाई सीट से ऑल इण्डिया अन्ना द्रविड़ मुनेत्र कड़गम की ओर से भाग लिया।

 बाहरी कड़ियाँ 
 भारत के राष्ट्रीय पोर्टल पर सांसदों के बारे में संक्षिप्त जानकारी
सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:तमिलनाडु के सांसद
श्रेणी:ऑल इण्डिया अन्ना द्रविड़ मुनेत्र कड़गम के सांसद
श्रेणी:1959 में जन्मे लोग